इस दौरान अनिल साधु ने कहा था कि रामविलास पासवान को अनुसूचित जाति का नेता कहलाने का कोई नैतिक अधिकार नहीं है। इस समुदाय के लोगों को दिग्भ्रमित कर वो सिर्फ वोटबैंक की राजनीति कर रहे हैं। उसी वोटबैंक की मदद से सत्ता के शीर्ष पर पहुंचने वाले नेता राज्य में अनुसूचित जाति के लोगों पर बढ़ रहे अत्याचार के बाद चुप्पी साधे हुए हैं। अनिल साधु ने रामविलास पासवान की आलोचना करते हुए कहा कि वे आरक्षण समाप्त करने की बात तो करते हैं, लेकिन खुद आरक्षित सीट से ही चुनाव लड़ते हैं। अनिल साधु ने कहा कि पासवान, भाजपा और आरएसएस के चंगुल में फंसकर दलित विरोधियों का साथ देते रहे हैं।